జర్నైల్ సింగ్ (జననం 1973)

జర్నైల్ సింగ్ (1973 - 14 మే 2021) ఢిల్లీ రాష్ట్రానికి చెందిన రాజకీయ నాయకుడు. ఆయన 2015 ఢిల్లీ శాసనసభ ఎన్నికలలో రాజౌరి గార్డెన్ శాసనసభ నియోజకవర్గం నుండి ఢిల్లీ శాసనసభకు ఎమ్మెల్యేగా ఎన్నికయ్యాడు.
వృత్తి జీవితం
జర్నైల్ సింగ్ 2009లో జర్నలిస్టుగా ఉన్న సమయంలో 1984 సిక్కు వ్యతిరేక అల్లర్ల కేసులో కాంగ్రెస్ నాయకులకు క్లీన్ చిట్ ఇవ్వడంపై చేసిన వ్యాఖ్యలకు నిరసనగా అప్పటి కేంద్ర హోం మంత్రి పి. చిదంబరం వైపు తన షూను విసిరాడు. ఆ చర్యకుగాను అతని సంస్థ అతన్ని తొలగించింది, ఆ తర్వాత అయన తన జీవనోపాధి కోసం రివర్స్ ఓస్మోసిస్ (RO) కంపెనీని ప్రారంభించి 1984 సిక్కు వ్యతిరేక అల్లర్ల బాధితుల కుటుంబాల కోసం పని చేశాడు. 
రాజకీయ జీవితం
1984 సిక్కు వ్యతిరేక అల్లర్ల బాధితులకు న్యాయం చేస్తామని కొత్తగా ఏర్పడిన ఆమ్ ఆద్మీ పార్టీ హామీ ఇవ్వడంతో ఆయన ఆమ్ ఆద్మీ పార్టీలో చేరి తన రాజకీయ జీవితాన్ని ప్రారంభించి 2014 సార్వత్రిక ఎన్నికల్లో పశ్చిమ ఢిల్లీ లోక్‌సభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి పర్వేశ్ వర్మ చేతిలో 2,68,586 ఓట్ల తేడాతో ఓడిపోయాడు. ఆయన  2015 ఢిల్లీ శాసనసభ ఎన్నికలలో రాజౌరి గార్డెన్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి శిరోమణి అకాలీదళ్ పార్టీ అభ్యర్థి మంజీందర్ సింగ్ సిర్సాపై 10,036 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

జర్నైల్ సింగ్ 2015-16లో ఆప్ పంజాబ్‌లో పార్టీ కార్యకలాపాలకు ఆయనను రాష్ట్రానికి పంపడంతో ఆయన 2017 శాసనసభ ఎన్నికల్లో లంబి నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి శిరోమణి అకాలీదళ్ పార్టీ అప్పటి పంజాబ్ ముఖ్యమంత్రి అభ్యర్థి ప్రకాష్ సింగ్ బాదల్ పై పోటీ చేసి 22,770 ఓట్ల తేడాతో ఓడిపోయాడు. 

జర్నైల్ సింగ్ 2020 ఆగస్టులో ఆయన తన ఫేస్‌బుక్ ఖాతా నుండి హిందూ దేవుళ్లపై అభ్యంతరకరమైన వ్యాఖ్యలతో కూడిన ఫోటో పోస్ట్ చేయబడిన తర్వాత అతన్ని ఆమ్ ఆద్మీ పార్టీ నుండి సస్పెండ్ చేసింది.
మరణం
జర్నైల్ సింగ్ కోవిడ్ సంబంధిత సమస్యల కారణంగా 12 నుండి 13 రోజులుగా రాజీవ్ గాంధీ సూపర్ స్పెషాలిటీ ఆసుపత్రిలో చేరి చికిత్స పొందుతూ ఆరోగ్యం విషమించడంతో 2021 మే 14న మరణించాడు.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:ఆమ్ ఆద్మీ పార్టీ రాజకీయ నాయకులు